
1. Անհրաժեշտություն
Նախագծի ընդունումը պայմանավորված է նրանով, որ լաբորատոր կարողությունների ոչ բավարար/ոչ համալրված լինելու պատճառով հայտատուն ՀՀ-ում գործող տեխնիկական կանոնակարգերի օբյեկտ հանդիսացող արտադրանքի անվտանգության համար պարտադիր լաբորատոր բոլոր փորձարկումներն ապահովելու նպատակով դիմում է ԵԱՏՄ անդամ-պետության հավատարմագրված, միասնական ռեեստրում ներառված այն փորձարկման լաբորատորիաներին, որոնք հագեցած են բոլոր լաբորատոր ուղղություններով և համապատասխան սարքավորումներով, ամբողջ ծավալով ապահովում են տվյալ արտադրանքի համապատասխանության գնահատման գործընթացը։ Բացի այդ, ՀՀ-ում տեխնիկական կանոնակարգման օբյեկտ հանդիսացող որոշ արտադրանքի մասով ընդհանրապես բացակայում են համապատասխան փորձարկման լաբորատորիաները։ Վերոգրյալ առկա խնդիրների արդյունքում ավելանում են տնտեսվարողների ֆինանսական ծախսերը և արտադրանքի համապատասխանության գնահատման ժամկետները։ 
2․ Ընթացիկ իրավիճակը և խնդիրները
Ներկայումս Հայաստանի Հանրապետությունում գործող փորձարկման լաբորատորիաներում որոշ ուղղություններով առկա է համապատասխան սարքավորումներով հագեցվածության ապահովման և ՀՀ-ում տեխնիկական կանոնակարգման օբյեկտ հանդիսացող արտադրանքի մասով բացակա լաբորատոր կարողությունների ձևավորման խնդիր։ 
3․ Կարգավորման նպատակը և բնույթը.
Նախագծով նախատեսվող ժամկետի երկարաձգման արդյունքում հնարավորություն կընձեռնվի ապահովել գործող լաբորատորիաներում որոշ ուղղություններով համապատասխան սարքավորումներով հագեցվածությունը, ձևավորել ՀՀ-ում տեխնիկական կանոնակարգման օբյեկտ հանդիսացող արտադրանքի մասով բացակա լաբորատոր կարողությունները և դրա արդյունքում իրականացնել ՀՀ-ում տեխնիկական կանոնակարգման օբյեկտ հանդիսացող արտադրանքի համապատասխանության գնահատում՝ նվազեցնելով բիզնեսի ֆինանսական ծախսերը և ժամկետները։ Վերոգրյալի արդյունքում ՀՀ համապատասխանության գնահատման մարմիններին հնարավորության կընձեռնվի ԵԱՏՄ անդամ բոլոր պետությունների համար համապատասխանության գնահատման գործընթաց իրականացնելու համար։
4․ Նախագծի մշակման գործընթացում ներգրավված ինստիտուտները և անձինք.
Իրավական ակտի նախագծի մշակումն իրականացվել է ՀՀ էկոնոմիկայի նախարարության կողմից:
5․ Այլ տեղեկություններ (եթե այդպիսիք առկա են)
Նախագծի ընդունման կապակցությամբ Հայաստանի Հանրապետության պետական բյուջեի եկամուտների էական նվազեցում կամ ծախսերի ավելացում չի առաջանում։
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․
Նախագիծը չի բխում համապատասխան ռազմավարական փաստաթղթերից: 

